جات الكورونا و دخلت الدنيا بعضها، زيد عليها برشا جهل من برشا عباد، قيس سعيد، اللي حلف اللي هو بش يحترم الدستور، ما احترمش الدستور، انتهز الفرصة بش عمل إنقلاب، و نحى الدستور اللي حلف بش يحترمه، و عمل قوانين تحد من الحريات اللي على جالها العباد ماتت، و حشى اللي معارضينه الكل في الحبس، و ولى هو يحكم وحده، و جماعته بداو بالشوية يعملوا في نفس اللي كانوا يعملوا فيه الطرابلسية، و تو زعمة إنتخابات، اللي ينجموا يترشحوا ضده الكل و يمثلوا خطر، عطلهم بش ما يترشحوش ولا حبسهم و اللي ترشحوا واحد ممنوع يخرج من حومته و لاخر عملوله قضية الحكم متاعها حرمان من الترشح مدى الحياة، نفس الجريمة اللي عملها هو بيده، و فما شكايات ضده، أما برا شوف شكون بش يحله الدوسي هذا